**קטיף ישראלי – קול קורא לשיתוף פעולה**

**אפריל 2015**

התאחדות הסטודנטים הארצית (להלן: ההתאחדות) מתכוונת לצאת בקול קורא לפרויקט קטיף ישראלי 2015. קטיף ישראלי היא תכנית עבודה חקלאית ולימוד המיועדת לסטודנטים. התכנית תפעל במהלך החודשים יוני-אוקטובר 2015 ובמסגרתה יעניקו ההתאחדות ומשרד החקלאות כ-300 מלגות של 3000 ₪ לסטודנטים המשתתפים.

ההתאחדות פונה לגופים המעוניינים להפעיל את תכנית המלגות בשנת 2015 בקרב חקלאים ברחבי ישראל. הקול הקורא הוא לגוף יחיד המסוגל להפעיל את הפרויקט. להלן הדרישות מהגוף המפעיל:

1. יכולת להשים לפחות 290 סטודנטים בעבודה חקלאית במהלך החודשים יוני-אוקטובר 2015. הפעלת הפרויקט כוללת מעקב ובקרה מתמשכים אחרי הפעילות (הגעה לפחות כל שבוע לכל קבוצת סטודנטים). משך העבודה לא יפחת מ-250 שעות למשתתף.
2. פעילות הסטודנטים צריכה להתבצע בשטחן של לפחות 5 מועצות אזוריות ברחבי ישראל ועל הסטודנטים להגיע מלפחות 12 מוסדות אקדמיים ברחבי ישראל.
3. איתור והצבת רכז מול כל חקלאי שישתתף בפרויקט.
4. יכולת לבצע סמינר הכנה לרכזים בן לפחות 12 שעות אקדמיות כולל הסעדה וכו'.
5. יכולת לקיים תכנית העשרה ולימוד בנושא: ציונות, יהדות, חקלאות והתיישבות, כולל סמינר מקדים לכלל משתתפי התכנית שלא יפחת מ-10 שעות אקדמיות כולל הסעדה וכו'.
6. על המציע להיות גוף ללא כוונת רווח.
7. הגוף לא יפעיל קבלני משנה בהפעלת הפרויקט.
8. הגוף יהיה בעל ניסיון של 3 שנים לפחות הפעלת פרויקטים דומים.
9. הפעילות תתבצע ללא תמורה מטעם ההתאחדות.

כל גוף שיגש לקול הקורא מתחייב להתנהל על פי חוקי ישראל, להחזיק בביטוחים המתאימים ולהתחייב שלא לתבוע את ההתאחדות על כל נזק שיגרם לו מהפעלת הקול הקורא.

את הבקשה כולל התחייבות לעמידה בתנאים יש להגיש עד התאריך ה-10.5.2015 בשעה 8:30 לכתובת המייל: amichai@nuis.co.il.

לבקשה יש לצרף את המסמכים הבאים:

1. שמות המקומות בהם יעבדו הסטודנטים ומספרי העובדים בכל אחד מהם.
2. תכנית לימודים לדוגמא.
3. פוליסת ביטוח מתאימה.
4. פירוט ניסיון קודם עם הפעלת תכניות דומות ותקציב צפוי להפעלת התכנית.